[{"text_idx": "#000000", "text": "Kuna ka\u0308es on Movember ja paljud mehed on otsustanud oma na\u0308gu vuntsidega kaunistada, siis otsustasime kirjutada sellel teemal va\u0308ikese inspiratsiooniallika, et tekitada huvitavaid mo\u0303tteid vuntsi stiili valimisel."}, {"text_idx": "#000001", "text": "Neile lugejatele, kel pole eelnevaid kogemusi vuntside kasvatamisel, saab teadmiseks o\u0308elda, et vuntside kasvatamine eeldab kannatlikku meelt. Ta\u0308ieliku tihedusega viisakad vuntsid ei kasva kindlasti mitte u\u0308leo\u0308o\u0308, seega eeldab vuntside kasvatus pu\u0308hendumist, u\u0308ksko\u0303ik, kui ebameeldiv karvade kasvatamine esialgu ka ei tunduks. Ko\u0303ige lihtsam viis, kuidas vuntse kasvatada, on lasta ko\u0303igil na\u0308okarvadel mo\u0303neks ajaks vabalt kasvada. See vo\u0303imaldab vuntsidel saavutada paremat tihedust, seega va\u0308ldid teismelise va\u0308ljana\u0308gemist, oodates vuntside ta\u0308istiheduse saavutamist. Kui hakkad tunnetama ka juba tiheneva habeme tekkimist, vo\u0303id u\u0308leja\u0308a\u0308nud karvad na\u0308olt eemaldada, ja\u0308ttes alles vaid vuntsid."}, {"text_idx": "#000002", "text": "1. Hooletud vuntsidPaljude tippna\u0308itlejate lemmikstiil, hooletud vuntsid, ei ole kuigi omana\u0308oline, kuna ho\u0303lmab endas ka lu\u0308hemaid a\u0308sjakasvanud karvu. Kui oled veidi skeptiline oma vuntsi va\u0308ljakasvatamise suhtes, siis on tegemist lollikindla variandiga, et stiliseerida vuntse. Soovitud vuntsikarvade pikkuse saamine ei vo\u0303ta kaua aega, kuid pea meeles trimmida juba pikemaks kasvanud karvu, et lu\u0308hemad karvad ja vuntsid oleks vo\u0303rdlemisi u\u0308htlaselt. Eeskujuks selle stiili puhul vo\u0303id vo\u0303tta Johnny Deppi."}, {"text_idx": "#000003", "text": "2. Dali vuntsidNeed vuntsid on oma nime saanud Salvador Dalilt, kuulsalt Hispaania su\u0308rrealismi maalijalt. Neis signatuurvuntsides on na\u0308ha Dali isikupa\u0308ra, vuntside otsad on keeratud u\u0308lespoole ja stiliseeritud vuntsivahaga, et pikad otsakarvad pu\u0308siksid u\u0308leval. Dali ise kasutas pumatit, va\u0308ites, et vuntsid on tema ko\u0303ige to\u0303siseltvo\u0303etavam osa."}, {"text_idx": "#000004", "text": "3. Chevroni vuntsidChevroni vuntsid muutis populaarseks na\u0308itleja Tom Selleck ning selle stiili saavutamiseks kulub kuid. See stiil on u\u0308ks lihtsama va\u0308ljana\u0308gemisega vuntse, olles ka vo\u0303rdlemisi viisakas. Enne, kui seda stiili taotlema hakata, tasuks tundma o\u0303ppida, millised on Sinu na\u0308okarvad, kuna see stiil sobib eelko\u0303ige sirgemapoolsetele na\u0308okarvadele. Stiil eeldab aeg-ajalt nende karvade trimmimist, mis hakkavad kasvama u\u0308le suu."}, {"text_idx": "#000005", "text": "4. Morsa vuntsidTegemist on statement-vuntsidega, sest see on kindlasti mitte ko\u0303ige tavapa\u0308rasem stiil. Stiilina levis see 19.sajandil ja 20.sajandi alguses ning hiljem taassu\u0308nnina 60. revolutsioonilistel aastatel. See stiil eeldab va\u0308hemalt 5 kuud karvakasvatamist. Sellel perioodil hakkavad u\u0308lemised karvad katma Sinu u\u0308lahuult, andes soovitult morsale sarnaneva ilme. Et taaselustada seda traditsioonilist stiili, a\u0308ra unusta raseerida u\u0308leja\u0308a\u0308nud na\u0308okarvu, et hoida vuntse stiilipuhtana."}, {"text_idx": "#000006", "text": "5. PliiatsivuntsidPliiatsivuntsid muutusid populaarsemaks, kui filmistaar Clark Gable selle omaks vo\u0303ttis. Pa\u0308rit neljaku\u0308mnendate filmidest, on seda stiili vo\u0303rdlemisi lihtne saavutada, milleks la\u0308heb umbes kuu. Samas eeldab see vuntsidestiil u\u0308pris tihedat hooldust, misto\u0303ttu tuleb trimmida vuntsi alumist serva, et saavutada pliiatsipa\u0308rane sirge joon. Tegemist on viisaka, retrostiilis vuntsiga."}, {"text_idx": "#000007", "text": "6. Keeruga vuntsidKurviga vuntsid muudab eriliseks u\u0308lespidi keeratud otsad, mis keerduvad po\u0303sesarnade suunas. Va\u0308rskem ja noortepa\u0308rasem viis, kuidas seda vuntsi kanda, ho\u0303lmab endas moodsat juukselo\u0303ikust. Stiliseerida neid vuntse on lihtne, vo\u0303ta na\u0308puotsata\u0308is vuntsivaha ja keera otsad va\u0308ljapoole, samal ajal rullides otsi kaarde."}, {"text_idx": "#000008", "text": "7. Hobuseraua vuntsidU\u0308limalt julge stiil, mille esindajaks on Hulk Hogan ja Aaron Rodgers. Kui oled piisavalt va\u0308ljapaistva stiiliga mees, vajad selle vuntsi kasvatamiseks paari kuud ja rohkelt julgust. See stiil kindlasti ei sobi ko\u0303igile, seega enne veendu, et see toimiks Sinu puhul. Kui mitte, riskid sellega, et na\u0308ed va\u0308lja nagu Ben Stiller filmis Dodgeball."}, {"text_idx": "#000009", "text": "8. Kauboi vuntsidNeed vuntsid ei tohiks olla liiga trimmitud, vaid pigem kergelt lohakas. Peamiselt tuleks seda vuntsistiili hooldada ka\u0308a\u0308ridega, et mitte lasta vuntse pa\u0308ris hooletuks, kuid va\u0308ltida tuleks liigse ta\u0308psusega trimmimist, et ja\u0308a\u0308ks karmi kauboi mulje."}, {"text_idx": "#000010", "text": "9. Fu Manchu vuntsidEt see loetelu erinevatest vuntside stiilidest oleks ta\u0308ielik, on siia lisatud ka Fu Manchu stiil. Selle saavutamiseks tuleb vuntside otstesse kasvatada pikem karv, et need ja\u0308a\u0308ksid rippuma u\u0308le lo\u0303ua. Vo\u0303id ka lasta kokku kasvada karvadel, mis asuvad lo\u0303ual. Tundub, nagu see stiil sobiks rohkem Halloweeni peole."}, {"text_idx": "#000011", "text": "Soovime ko\u0303igile meestele edukat vuntside kasvatamist ning kui vajate abi oma uhkete vuntside korrastamiseks vo\u0303i piiramiseks, siis meie Pardurid ootavad teid "}]